Устав

На Народно Читалище ,,Просвета-1918г.‘‘ село Нови Извор

**Глава първа**

Общи положения

Чл.1. С този устав се уреждат основните положения на вътрешнонормативната уредба на читалището, в зависимост от специфичните условия, при които се развива неговата дейност.

Чл.2. (1). Народното Читалище ,,Просвета-1918г.‘‘ с. Нови Извор е традиционно самоуправляващо се българско културно – просветно сдружение в селото,което изпълнява и държавни културно – просветни задачи. В неговата дейност могат да участват всички физически лица без оглед на ограничения на възраст, пол, политически и религиозми възгледи и етническо самосъзнание.

(2). Народно Читалище ,,Просвета-1918г.‘‘ с.Нови Извор е юридическо лице с нестопанска цел.

Чл.3. Народно Читалище ,,Просвета-1918г.‘‘ с.Нови Извор работи с тясно взаимодействие с учебните заведения, културните институти, църквата, обществените и стопански организации, фирми и други, които извършват или подпомагат културната дейност.

Чл.4. Народното Читалище ,,Просвета-1918г.‘‘ с. Нови Извор поддържа най-тесни връзки на сътрудничество и координация на културна дейност организирана от общината и участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.

**Глава втора**

Цели и задачи

Чл.5 (1) Целите на Народно Читалище ,,Просвета-1918г.‘‘ с. Нови Извор са да задоволява потребностите на гражданите свързани с:

1. Развитие и обогатяване на културния живот, социалната и образователна дейност в града.
2. Запазване обичаите и традициите на населението в селото.
3. Разширяване знанията на жителите на с.Нови Извор и приобщаването им към ценностите и постиженията на науката, изкуството и културата.
4. Възпитание в духа на демократизъм, родолюбие и общочовешка нравственост.
5. Възпитаване и утвърждаване на националното самосъзнание.

(2) За постигане на целите по ал.1, читалището извършва основни дейности като:

1. Поддържа общодостъпна библиотека с читалня.

2. Развива и подпомага любителското художествено творчество, чрез създаване на колективи и изпълнители, възможно в повече жанрове на изкуството, за които има необходимите условия.

3. Организира кръжоци, клубове, празненства,чествания и младежки дейности.

4. Организира изложби на отделни групи в читалището.

Чл.6. Народното Читалище ,,Просвета-1918г.‘‘ с. Нови Извор може да извършва и други дейности, подпомагащи изпълнението на основните му цели и задачи с изключение на използването на читалищните помещения за клубове на политически организации, от религиозни секти и други дейности противоречащи на добрите нрави, националото самосъзнание и традициите.

Чл.7. Народното Читалище ,,Просвета-1918г.‘‘ с. Нови Извор няма право да предоставя имуществото си за хазартни и нощни заведения.

Чл.8. Народното Читалище ,,Просвета-1918г.‘‘ с. Нови Извор може да се съюзява с други читалища за защита на своите интереси, за провеждане на съвместна дейност и инициативи.

Чл.9. Читалището се нарича Народно Читалище ,,Просвета-1918г.‘‘ и е създадено през 1918г. Седалището му е в с. Нови Извор, ул.‘‘14‘‘ №15.

Чл.10. Народното Читалище ,,Просвета-1918г.‘‘ с.Нови Извор е вписано в регистъра на Министерство на културата под №2273 от 12.08.2010г. и ще бъде пререгистрирано при промяна в ръководните органи.

**Глава трета**

Управление

Чл.11. (1). Членовете на Народното Читалище ,,Просвета-1918г.‘‘ с. Нови Извор са индивидуални,спомагателни, колективни и почетни.

(2). Индивидуалните членове са български граждани. Те биват действителни и спомагателни.

1. Действителните членове са лица навършили 18 години, които плащат редовно членския си внос, определен от Общото събрание и имат право да избират и да бъдат избирани.

2. Членовете на Народното Читалище ,,Просвета-1918г.‘‘ с. Нови Извор са длъжни:

- да спазват Устава на читалището;

-да плащат редовно и лично годишния си членски внос;

- да опазват имуществото на читалището;

- да участват в дейността на читалището според възможностите си;

- да не уронват доброто име на читалището.

(3). Спомагателните членове са лица под 18 години, които ня,ат право да избират и да бъдат избирани. Те имат право на съвещателен глас.

(4). Колективните членове съдействат за осъществяването на целите на Народно Читалище ,,Просвета-1918г.‘‘ с. Нови Извор, подпомагат неговата дейност, поддържането и обогатяването на материалната база и имат право на един глас в Общото събрание. Колективни членове могат да бъдат:

1. Професионални организации.

2. Стопански организации.

3. Търговски дружества.

4. Кооперации и сдружения.

5. Културно-просветни и любителски клубове и творчески колективи.

(5). Почетни членове могат да бъдат български и чуждестранни граждани с изключителни заслуги към Народно Читалище ,,Просвета-1918г.‘‘ с. Нови Извор.

Чл.12. Органи на читалището са Общото събрание, Настоятелството и Проверителната комисия.

Чл.13. Върховен орган на читалището е Общото събрание, което се състои от всички членове, имащи право на глас.

Чл.14.(1) Общото събрание:

1. Изменя и допълва Устава.
2. Избира и освобождава членовете на Настоятелството, Проверителната комисия и Председателя.
3. Приема вътрешни актове, необходими за организацията и дейността на Народно Читалище ,,Просвета-1918г.‘‘ с. Нови Извор.
4. Изключва членове на читалището.
5. Определя основни насоки на дейността на читалището.
6. Взема решение за членуване или прекратяване членството на читалището в читалищно сдружение.
7. Приема бюджета на читалището.
8. Приема годишния отчет до 31 март на следващата година.
9. Взема решение за откриване на клонове на читалището след съгласуване с Общината.
10. Определя размера на членския внос.
11. Отменя решения на органите на читалището.
12. Взема решение за прекратяване на читалището.

(2). Решенията на Общото събрание са задължителни за ръководните органи на читалището.

(3). Решенията на Общото събрание се публикуват в медиите.

Чл.15.(1). Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или една трета от действителните членове на Народно Читалище ,,Просвета-1918г.‘‘ с. Нови Извор. При отказ на Настоятелството да свика извънредно Общо събрание, до 15 дни от постъпването на искането, Проврителната комисия или една трета от членовете на читалището с право на глас могат да свикат извънредно Общо събрание от свое име.

(2). Поканата за събранието трябва да съдържа дневния ред, датата, часа, мястото на провеждането му и кой го свиква. Тя трябва да бъде получена от действителните членове на Народно Читалище ,,Просвета-1918г‘‘ с. Нови Извор срещу подпис и да е връчена не по-късно от седем дни преди датата на провеждане на събранието. В същия срок на вратата на читалището и на други достъпни места в Общината, трябва да бъде залепена покана за събранието.

(3). Общото събрание е законно, ако на него присъстват най-малко половината от имащите право на глас членове на Народното Читалище ,,Просвета-1918г.‘‘ с. Нови Извор. При липса на кворум, събранието се отлага с един час. Тогва събранието е законно, ако на него приисъстват не по-малко от една трета от членовете при редовно събрание и не по-малко от половината плюс един от членовете при извънредно Общо събрание.

(4). Решенията по чл.14,точки 1,4,10,11 и 12 от УНЧ и от ЗНЧ, се вземат с мнозинство най-малко от две трети от всички членове. Останалите решения св вземат с мнозинство повече от половината присъстващите членове.

(5). Две трети от членовете на Общото събрание на читалището могат да предявят иска пред Окръжния съд по седалище на читалището за отмяна на решение на Общото събрание,ако то противоречи на закона или Устава. Искът се предявява в едномесечен срок от узнаването на решението, но не по- късно от една година от датата на вземане на решението.

Чл.16.(1). Изпълнителен орган на читалището между общите събрания е Настоятелството, което се състои най-малко от пет члена, избрани за срок от три години. Същите да нямат роднински връзки по права и съребрена линия до четвърта степен.

(2). Настоятелството:

1. Свиква Общото събрание.

2. Осигурява изпълнението на неговите решения.

3. Подготвя и внася в Общото събрание проекта за бюджета, утвърждава щата и годишната програма за културна дейност.

4. Подготвя и внася в Общото събрание отчет за дейността.

5. Назначава секретаря на читалището и утвърждава длъжностната му характеристика.

6. Приема нови членове на читалището след подадена молба.

7. Провежда най-малко три заседания годишно. Те са редовни, ако на тях присъстват повече от половината от членовете му.

8. На първото заседание се избира заместник председател, който ръководи Общото събрание при отсъствие на Председателя и се разпределят отговорностите между членовете по отделни направления на дейността.

(3). Настоятелството взема решения с мнозинство повече от половината от членовете му.

Чл.17. Председателят на читалището е член на Настоятелството и се избира от Общото събрание за срок от три години. Председателят:

1. Организира дейността на читалището съобразно закона, устава и решенията на Общото събрание.
2. Представлява читалището.
3. Свиква и ръководи заседанията на Настоятелството и председателства Общото събрание.
4. Отчита дейността си пред Настоятелството.
5. Сключва и прекратява трудовите договори със служителите съобразно бюджета на читалището и въз основа решение на Настоятелството.
6. Председателят може да бъде преизбиран на същата длъжност за още един мандат, а по решение на Общото събрание и за допълнителен-трети.

Чл.18.(1). Секретарят на читалището:

1. Организира изпълнението на решенията на Настоятелството, включително решенията за изпълнение на бюджета.
2. Организира текущата,основна и допълнителна дейност.
3. Отговаря за работата на щатния и хонорования персонал.
4. Представлява читалището заедно и поотделно с Председателя.

(2). Секретарят не може да е в роднински връзки с членовете на Настоятелството и на Проверителната комисия по права и съребрена линия до четвърта степен, както и да бъде съпруг/съпруга на Председателя на читалището.

Чл.19.(1). Проверителната коисия се състои от трима члена и се избират за срок от три години.

(2). Членовете на Проверителната комисия не могат да бъдат лица,които са в трудовоправни отношения с читалището или са роднини на членове на Настоятелството по права линия,съпрузи,братя,сестри и роднини по сватовство от първа степен.

(3). Проверителната комисия осъществява контрол върху дейността на Настоятелството,Председателя и секретаря на читалището по спазване на закона, Устава и решенията на Общото събрание.

(4). При констатирани нарушения Проверителната комисия уведомява Общото събрание, а при данни за извършени престъпления и органите на Прокуратурата.

Чл.20. Не могат да бъдат избирани за членове на Настоятелството и Проверителната комисия лица,които са осъждани на лишаване от свобода за умишлени престъпления от общ характер.

Чл.21. Членовете на Настоятелството, включително Председателя и секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обяваяват на интернет страницата на съответното читалище.

**Глава четвърта**

Имущество и финансиране

Чл.22. Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 23. Читалището набира средства от следните източници:

1. Членски внос.
2. Субсидии от държавния и общинския бюджет.
3. Наеми от недвижимо имущество.

Чл.24. Движими вещи могат да бъдат отчуждавани, залагани, бракувани или замяняни с по-доброкачествени само по решение на Настоятелството.

Чл.25. Читалищното настоятелство изготвя годишен отчет за приходите и разходите, който се приема от Общото събрание. Отчетът за изразходваните от бюджета средства, заедно с отчета за дейност, се предоставя в общината на специализирания орган по култура.

Чл.26.(1). Председателят на читалището на територията на съответната община ежегодно в срок до 10 ноември представя на кмета предложение за своята дейност през следващата година.

(2) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по (1) и за изразходваните от бюджета средства за предходната година.

Чл.27. Счетоводната отчетност се води в пълно съответствие със Закона за счетоводството и подзаконовите актове за нея.

**Допълнителни и заключителни разпоредби**

1.Читалището се нарича Народно Читалище ,,Просвета-1918г.‘‘, има кръгъл печат с надпис Народно Читалище ,,Просвета‘‘,в средата с разтворена книга с годината на основаването му-1918г.

2.Празникът на читалището е 24 май.

3. Уставът е приет на 15.05.2010г. и приет от членовете по приложения списък.

С.Нови Извор Председател:Гергана Димова

Културен календар за 2017г.

На Народно Читалище „Просвета-1918г.“ С.Нови Извор

|  |  |  |  |  |
| --- | --- | --- | --- | --- |
| Дата | Място | Културна проява | Организатори | За контакти |
| 21.01.2017г. | Библиотека | Бабин ден. | Б.Димитрова | Б.Димитрова |
| 14.02.2017г. | Посещение на лозовите масиви | По случай деня на лозарите се организира празник на лозарите от селото. | Б.Димитрова | Б.Димитрова |
| 19.02.2017г. | Библиотека | Честване на годишнина от гибелта на Васил Левски,да се организира рецитал от стихове посветени на Апостола. | Б.Димитрова | Б.Димитрова |
| 01.03.2017г. | Библиотека | Изложба на мартеници по случай Баба Марта. | Б.Димитрова | Б.Димитрова |
| 08.03.2017г. | Библиотека | Дамско тържество по случай деня на жената с рецитал и забавна програма. | Б.Димитрова | Б.Димитрова |
| 23.03.2017г. | Библиотека | Рецитал по случай 1-ва пролет. | Б.Димитрова | Б.Димитрова |
| 01.04.2017г. | Библиотека | Хумористичен следобед,посветен на Деня на хумора и шегата. | Б.Димитрова | Б.Димитрова |
| 06.05.2017г. | Центъра на селото | По случай Гергьовден и традиционният събор в селото,да се организира празник,да се покани дисководещ или оркестър. | Б.Димитрова | Б.Димитрова |
| 24.05.2017г. | Библиотека | Тържествен рецитал по случай Деня на българската писменост и култура. | Б.Димитрова | Б.Димитрова |
| 01.06.2017г. | Библиотека | Рецитал за деня на детето. | Б.Димитрова | Б.Димитрова |
| 06.11.2017г. | Библиотека | Беседа с ученици за съединението на България. | Б.Димитрова | Б.Димитрова |
| 21.11.2017г. | Библиотека | Честване деня на християнската младеж и семейство. | Б.Димитрова | Б.Димитрова |
| 22.12.2017г. | Библиотека | Провеждане на Коледно и новогодишно тържество с рецитал. | Б.Димитрова | Б.Димитрова |

Изготвил:………………………………..(Б.Димитрова-секретар)

Утвърдил:……………………………….(Г.Димова-Председател)

Списък на Настоятелството

1. Гергана Христева Димова-Председател.
2. Боряна Атанасова Димитрова-Секретар.
3. Айше Рахим Бекир-Зам.Председател.
4. Светлана Христова Атанасова-Член.
5. Миневир Керим Яшар-Член.

Списък на Проверителната комисия

1. Даниела Младенова Щерева-Председател.
2. Костадин Запрянов Костадинов-Член.
3. Атанас Райчев-Член.

Отчет за дейността на НЧ,,Просвета-1918г.‘‘ за 2016г.

1.Брой на жителите - 300

2. Брой на регистрираните членове - 27

3. Дейност :

А/ Библиотечно и информационно обслужване

* Библиотечен фонд - 4200.книги
* Набавени библиотечни материали - 0
* Брой на абонираните периодиччни издания - 0
* Брой читателски посещения:

\*в читалня - 433

\* в заем за дома - 630

Б/ Любителско художествено творчество:

-„Аз обичам и искам да плета“

-„Млад шахматист“

В/ Школи по изкуствата – няма условия за такива.

Г/ Школи за изучаване на чужди езици – няма.

Д/ Клубове и кръжоци – 2

Е/ Действащи музейни сбирки – няма.

Ж/ Работа по проекти – няма.

З/ Други читалищни дейности- масови начинания по културния календар, чествания на годишнини с литертурни четения.

4. Материална база:

А/Разгърната площ- в м² за читалищна дейност-48 м².

Б/Брой места в салона-неизползваем е.

В/Техническа база-няма

5. Субсидирана численост на персонала-1/2 щатна бройка.

6. Общ бюджет на читалището-1077лв

7. Управленческа инициатива при стопанисване на читалищната собственост и набиране на собствени приходи:

А/ От рента за 50дка. земя получаваме средства,които запазваме за ремонт(1025лв.).

Б/От членски внос:52лв.

В/ От дарения в селото-няма.

Изготвил:......................................

(Боряна Димитрова-Секретар)

Утвърдил:......................................

( Гергана Димива-Председател)

План за 2018г.

На Народно Читалище „Просвета-1918г.“ С.Нови Извор

|  |  |  |  |  |
| --- | --- | --- | --- | --- |
| Дата | Място | Културна проява | Организатори | За контакти |
| 21.01.2017г. | Библиотека | Бабин ден. | Б.Димитрова | Б.Димитрова |
| 14.02.2017г. | Посещение на лозовите масиви | По случай деня на лозарите се организира празник на лозарите от селото. | Б.Димитрова | Б.Димитрова |
| 19.02.2017г. | Библиотека | Честване на годишнина от гибелта на Васил Левски,да се организира рецитал от стихове посветени на Апостола. | Б.Димитрова | Б.Димитрова |
| 01.03.2017г. | Библиотека | Изложба на мартеници по случай Баба Марта. | Б.Димитрова | Б.Димитрова |
| 03.03 | Библиотека | Честване освобождението на България. | Б.Димитрова | Б.Димитрова |
| 08.03.2017г. | Библиотека | Дамско тържество по случай деня на жената с рецитал и забавна програма. | Б.Димитрова | Б.Димитрова |
| 23.03.2017г. | Библиотека | Рецитал по случай 1-ва пролет. | Б.Димитрова | Б.Димитрова |
| 01.04.2017г. | Библиотека | Хумористичен следобед,посветен на Деня на хумора и шегата. | Б.Димитрова | Б.Димитрова |
| 06.05.2017г. | Центъра на селото | По случай Гергьовден и традиционният събор в селото,да се организира празник,да се покани дисководещ или оркестър. | Б.Димитрова | Б.Димитрова |
| 24.05.2017г. | Библиотека | Тържествен рецитал по случай Деня на българската писменост и култура. | Б.Димитрова | Б.Димитрова |
| 01.06.2017г. | Библиотека | Рецитал за деня на детето. | Б.Димитрова | Б.Димитрова |
| 23.09.2017г. | Библиотека | Честване независимостта на България. | Б.Димитрова | Б.Димитрова |
| 06.11.2017г. | Библиотека | Беседа с ученици за съединението на България. | Б.Димитрова | Б.Димитрова |
| 21.11.2017г. | Библиотека | Честване деня на християнската младеж и семейство. | Б.Димитрова | Б.Димитрова |
| 22.12.2017г. | Библиотека | Провеждане на Коледно и новогодишно тържество с рецитал. | Б.Димитрова | Б.Димитрова |

Изготвил:………………………………..(Б.Димитрова-секретар)

Утвърдил:……………………………….(Г.Димова-Председател)